section_heading: Povijest
paragraph_text: Wikiknjige su započele s radom 10. srpnja 2003. kao odgovor na upit postavljen od strane Wikipedijinog ulagatelja Karla Wicka za projekt izgradnje besplatnih knjiga (za organsku kemiju i psihologiju). Osnivatelji Wikiknjiga su Jimmy Wales i Wikimedia Community, a vlasnik im je Wikimedia Foundation. U okviru Wikiknjiga, kreirana su dva podprojekta, Wikijunior i Wikiversity. U kolovozu 2006., Wikiversity je postao neovisan projekt Wikimedije. Wikijunior je također bio predložen kao projekt paralelan Wikimediji, no ne djeluje samostalno, već u okviru Wikiknjiga i sadrži online knjige namijenjene djeci do 12 godina starosti.